**Melding om installasjonsarbeid i Mo Industripark**

I forbindelse med utførelse og endring av elektriske lavspenningsanlegg tilknyttet MIP Industrinett AS sitt forsyningsanlegg, skal melding om installasjonsarbeid sendes oss som netteier.

Dette gjelder for følgende områder:

MIP Vika, Rana Gruber i Vika, kaiområdet rundt RIT, hele Industriparken samt Handelsparken i Svortdalen.

I henhold til forskrift om elektriske lavspenningsanlegg (FEL) § 14, skal det sendes melding til netteier **før** utførelse og endringer av anlegget påbegynnes. Det vises for øvrig til samme paragraf for mer utdypende tekst. <https://lovdata.no/dokument/SF/forskrift/1998-11-06-1060>

Meldingene skal sendes til følgende adresse: [mip@mip.no](mailto:mip@mip.no)

MIP Industrinett AS vil etter hvert ta i bruk elektronisk meldingsbehandling som vil erstatte dagens manuelle papir-flyt. System og rutiner omkring dette vil vi informere om så snart vi er klar for å ta imot meldingene.

**Anlegg som skal meldes:**

Nye tavler i nye bygg.

Nye tavler i eksisterende bygg.

Større ombygginger i bygg som samtidig berører overstrømsvern i tavler.

Nye målerinstallasjoner i nye og gamle bygg.

Endringer i bestående målerinstallasjoner i nye og gamle bygg.

Nye gatelysanlegg og områdebelysning.

Nye ladestasjoner.

Nye pumpestasjoner.

Bommer.

Mindre endringer: (Krever ikke melding)

For mindre utvidelser og forandringer som ikke medfører bruksendringer og som ikke berører overstrømsvern er det ikke nødvendig å sende melding.